**Uniós tagságunkból eredő jogharmonizációs kötelességnek eleget téve változik a Magyar Élelmiszerkönyv néhány előírása. Az új szabályok a méz, a gyümölcslevek, valamint a halak és haltermékek előállításával és forgalmazásával foglalkozó vállalkozókra, és az élelmiszerek ellenőrzését végző hatóságokra vonatkoznak.**

A mézről szóló előírás módosítása értelmében a virágpor a méz természetes alkotóelme, azaz nem tekinthető összetevőnek. Az uniós irányelv pontosítja a különböző országokból származó mézek összekeverése esetén a címkén feltüntetendő szöveg kötelező tartalmát.

A gyümölcslevekről és egyes hasonló, emberi fogyasztásra szánt termékekről szóló előírás szövege is módosul, az ezen termékekben felhasználható anyagok köre kibővül a búzából, borsóból, burgonyából származó, a gyümölcslé derítésére alkalmas növényi eredetű fehérjékkel.

A Magyar Élelmiszerkönyv halászati- és akvakultúra termékek tudományos nevéről és kereskedelmi megnevezéséről szóló előírásának változásával bővül a Magyarország területén kereskedelmi forgalomban lévő fajok jegyzéke, elősegítve ezzel a pontos és tisztességes fogyasztói tájékoztatást.